Soos meeste resepte met 'n beperkte aantal bestandele is hierdie dis misleidend. Pasta, die varsste wat jy kan kry. Goeie, ordentlike botter. Vars salieblare. Smelt die botter terwyl die pasta kook, haal van die hitte af en laat die geur van die salie ordentlik met die botter kennis maak. As die pasta gaar is (net 'n paar minute, pasop vir te lank kook) skep jy die gebotterde salie oor, met heelwat pecorino, en baie swartpeper.